Store Kantou-jordskælv

Det  ramte Kantou-sletten på den japanske hovedø Honshu kl. 11:58:44 lokal tid (JST) (2:58:44 UTC) lørdag den 1. september 1923. Forskellige vurderinger sætter varigheden af jordskælvet til mellem 4 og 10 minutter. Det var med i alt 142.800 døde det dødeligste jordskælv i Japans historie og det var med en styrke på 7.9 det kraftigste jordskælv, som nogensinde var registreret i regionen. Jordskælvet ved Sendai 2011 har siden hen slået den rekord med en styrke på 9.0.

Epicentret var dybt under Izu Ōshima-øen i Sagamibugten.

Jordskælvet ødelagde Tokyo, havnebyen Yokohama og præfekturerne Chiba, Kanagawa og Shizuoka og medførte ødelæggelser i hele Kantou-regionen.

Død og ødelæggelse 

Eftersom jordskælvet ramte ved middagstid, mens mange mennesker havde gang i tilberedningen af måltider over ildsteder, så udbrød der mange brænde som kostede mange mennesker livet. Nogle brænde udviklede sig til ildstorme som bredte sig gennem byen. Mange mennesker døde mens deres fødder sad fast i smeltet tarmac (et tagmateriale). Det største enkelte tab blev forårsaget af en ildtornado som opslugte åbne arealer omkring Rikugun Honjo Hifukusho (et tidligere militært tøjdepot, hvor mange jordskælvsofre var indkvarteret) i Tokyo midtby, hvor i alt 38.000 mennesker brændte ihjel. Jordskælvet ødelagde vandforsyningen overalt i byen og slukningsarbejdet tog omkring to hele dage indtil 3. september. Da var ca. 140.000 mennesker døde og 447.000 huse var ødelagte af brandene alene.

En kraftig tyfon ramte Tokyo Bugt omkring samtidigt med jordskælvet, vindene fra tyfonen fik brandene til at sprede sig hurtigt.

Mange hjem blev begravet af jordskred i de bjergrige og bakkede kystområder i det vestlige Kanagawa præfektur, jordskredene dræbte desuden omkring 800 mennesker. En kollapset bjergside i landsbyen Nebukawa vest for Odawara, skubbede hele landsbyen, et passagertog med over 100 passager og en jernbanestation i havet.

En tsunami med optil 10 meter høje bølger ramte kysten ved Sagamibugten, Boso-halvøen, Izu-øerne og østkysten af Izu-halvøen i løbet af minutter. Tsunamien dræbte mange, inklusive omkring 100 mennesker langs Yui-ga-hama-stranden i Kamakura og omkring 50 mennesker på Enoshima-dæmningsvejen. Over 570.000 hjem blev ødelagt, hvilket gjorde omkring 1,9 millioner hjemløse. Evakuerede blev transporteret med skib så lagt væk som til Kobe i Kansai-regionen. Der var 57 efterskælv.

Alt i alt med jordskælv, tyfon og brande var der 99.300 registrerede døde, mens yderligere 43.500 var rapporteret savnede.

Referencer

Kilder 
 Borland, Janet. "Capitalising on Catastrophe: Reinvigorating the Japanese State with Moral Values through Education Following the 1923 Great Kanto- Earthquake,” Modern Asian Studies (2006) 40#4 pp. 875–908
 Borland, Janet. “Stories of Ideal Subjects from the Great Kanto- Earthquake,” Japanese Studies (2005) 25#1 pp. 21–34
 Clancey, Gregory. (2006). Earthquake Nation: The Cultural Politics of Japanese Seismicity. Berkeley: University of California Press. ;  (cloth)
 Hammer, Joshua. (2006). Yokohama Burning: The Deadly 1923 Earthquake and Fire that Helped Forge the Path to World War II. New York: Simon & Schuster. ;  (cloth)
 Heilbrun, Jacob. "Aftershocks," New York Times. September 17, 2006.
 Nyst, M. and T. Nishimura,F. F. Pollitz, and W. Thatcher. (2005). "The 1923 Kanto Earthquake Re-evaluated Using a Newly Augmented Geodetic Data Set,"  Journal of Geophysical Research. Washington, D.C.: American Geophysical Union.
 Scawthorn, Charles, John M. Eidinger and Anshel J. Schiff. (2006). Fire Following Earthquake. Reston, Virginia: ASCE (American Society of Civil Engineers) Publications. ;  (cloth)
 Schencking, J. Charles. "The Great Kanto Earthquake and the Culture of Catastrophe and Reconstruction in 1920s Japan," Journal of Japanese Studies (2008) 34#2 pp 295–331. online in project MUSE

Eksterne henvisninger 

 Website and Online Image Archive of Great Kanto Earthquake Compiled by J. Charles Schencking, The University of Hong Kong
 Great Kanto Earthquake 1923 Online photo gallery by A. Kengelbacher
 Film footage of the 1923 Great Kanto earthquake 
 The Great Kanto Earthquake of 1923: Materials from the Dana and Vera Reynolds Collection A Brown University Library Digital Collection
 USGS Earthquake Lists 
 A Study by Kajima Construction Company
 The 1923 Kanto Massacre of Koreans in Japan: A Japanese Professor Reveals the Truth  Article from Korean newspaper
 Additional information about the Great Kanto Earthquake 
 Numerical simulation (2.6 MB)  (or see 6.2 MB version ), produced by Professor Nobuo Shuto of the Disaster Control Research Center, Tohoku University, Japan, shows the 1923 Kanto tsunami. Note that the structures in this model are rigid – in a real-life tsunami, coastal structures often are destroyed. (The QuickTime movie presented here was digitized from a video tape produced from the original computer-generated animation.)
 The 1923 Tokyo Earthquake  Includes links to 86 photos of the quake's aftermath
 Japanese massacre of Korean civilians after Kanto earthquake from ohmynews.com 

Brande
Tsunamier
Tokyos historie
Jordskælv i Japan
Begivenheder i 1923